text: सफाई कर्मचारी आंदोलन (एसकेए) के राष्ट्रीय संयोजक विल्सन को ‘मानवीय गरिमा के साथ जीवन जीने के अधिकार की दृढतापूर्वक बात करने के कारण’ पुरस्कार के लिए नामित किया गया है और कृष्णा को ‘संस्कृति में सामाजिक समावेशिता’ लाने के लिए ‘एमरजेंट लीडरशिप’ श्रेणी के तहत पुरस्कार के लिए चुना गया है। विल्सन के उद्धरण में कहा गया है, ‘मैला ढोना भारत में मानवीयता पर कलंक है। मैला ढोना शुष्क शौचालयों से मानव के मलमूत्र को हाथ से उठाने और उस मलमूत्र की टोकरियों को सिर पर रखकर निर्धारित निपटान स्थलों पर ले जाने का काम है जो भारत के ‘अस्पृश्य’, दलित उनके साथ होने वाली संरचनात्मक असमानता के मद्देनजर करते हैं।’